ЖиIэр пхокI
Шэшэным и парламентым республикэм и школакIуэхэр хуит ищIащ лъэпкъым къыдекIуэкI хабзэхэмрэ иIыгъ динымрэ езэгъ щыгъынкIэ захуэпэну е апхуэдэ дамыгъэхэр зэрахьэну.
Абы ипкъ иткIэ цIыхубз муслъымэн фащэ (хиджаб) зепхьэ хъунущ. Апхуэдэ щIыкIэкIэ Кадыров Рамзан УФм егъэджэныгъэмрэ щIэныгъэмкIэ и министр Васильевэ Ольгэ пэщIэуващ. Иужьрейм щIышылэм и кIэухым ткIийуэ жиIат школхэм дин дамыгъэхэр щагъэлъагъуэу зэримыдэр. Абы щыгъуэ Шэшэным и Iэтащхьэр министрым и Iуэху бгъэдыхьэкIэм техъущIыхьат.
Сыт атIэ иджы федеральнэ властхэм ящIэнур? «Адрейхэм нэхърэ нэхъ жыжьэ Iэбэну хуит цIыхур» къыжьэдакъуэну? ФIэщщIыгъуейщ. Мыбдежым дигу къыщокIыж а зэман дыдэм къэхъуа нэгъуэщI Iуэху урысей щIыналъэхэм гъэсыныпхъэмкIэ ятелъ щIыхуэхэм ятеухуауэ «Газпром»м ищIа илъэс отчётым хэкIуэдыкIащ нэхъ щIыхуэшхуэ дыдэ зытелъ Шэшэныр. ИпэIуэкIэ Кадыровыр «Газпром»мрэ «Россети»мрэ» ятехъущIыхьат къыхуащIэ Iуэхутхьэбзэхэр зэрыфIагъыншэмкIэ щIыналъэм щыпсэухэр судым хуэтхьэусыхэмэ, ахэр «гугъуехьышхуэ хэхуэну» къигъэгугъэри. Абы иужькIэ «Россети»мрэ хагъэхъуащ 2017 гъэм Шэшэным щагъэзэщIэну ремонт программэм хуаутIыпщ ахъшэм. Иджы «Газпром»ри икIуэтын хуей хъуащ.
«Версия»
